**Ce vor vedea?**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce vor vedea?

...

De vor veni la noi, ce vor găsi ei oare?

Un neam ce a uitat să stea drept pe picioare,

Cu coloana slabă, gata să se-ndoaie,

Cu capul aplecat, săbii să nu-l taie!

....

Dealuri fără umbră, munți fără păduri,

Impostori în ceartă, vânând sinecuri,

Neamurile proaste alese să conducă,

O țară pe moarte, un popor pe ducă!

...

Gata să se vândă, fragede puștance,

Babalâci cu bani lângă pițipoance,

Analfabeți cu școală ajunși parlamentari,

Plini de privilegii că ei sunt ”speciali”!

...

De vor veni aici de pe planeta lor,

Vor găsi o turmă ce zice că-i popor,

Vor găsi o țară ca după un asediu,

În care mulți trăiesc încă-n Evul Mediu!

...

Dar timpul de-l vor da un secol înapoi,

Vor vedea că n-a fost mai bine ca la noi

Că am avut o țară și un popor de vis,

Dar de la Dumnezeu, colț de Paradis!

...

Dar poporul ăsta deodată s-a sucit,

S-a pierdut de sine și totul s-a sfârșit,

Vor vedea că astăzi îi e cu-atât mai greu,

Cu cât s-a depărtat mai mult de Dumnezeu!

...

De vor veni aici , cu cine să vorbească?

Cine dintre aleși să ne reprezinte?

Oare o fi în stare, domnul președinte,

Să lege două vorbe, să nu se poticnească?

...

Ori poate vor avea cu noi limbaj comun,

Iar coborâți aici, ei ne vor fi maeștri

Că-n Parlament aleșii poporului român,

Parcă-s din altă lume, că par extratereștri?!

...